321.03 REGOLAMENTI DWAR L-ASSIGURAZZJONI GĦAL INDENNIZZ L-AVVIŻ LEGALI 251 tal-1998, kif emendat bl-Avviżi Legali 424 tal-2007 u 115 tal-2010. L-AVVIŻ LEGALI 251 tal-1998, kif emendat bl-Avviżi Legali 424 tal-2007 u 115 tal-2010. 1. It-titolu ta’ dawn ir-regolamenti hu Regolamenti dwar l-Assigurazzjoni għal Indennizz. 2. Assigurazzjoni ta’ indenizz. Emendat: A.L.115 tal-2010. Kap. 321. (1) Kull detentur ta’ warrant jew persuna li tkun ingħatat liċenza speċjali taħt dan l-Att, jew persuna li teżerċita l-professjoni ta’ inġinier fuq bażi temporanja u okkażjonali, jew soċjeta’ reġistrati taħt l-Att dwar il-Professjoni ta’ l-Inġinerija għandhom ikunu koperti minn assigurazzjoni għal indennizz skond l-artikolu 10 ta’ l-Att imsemmi. (2) Dik l-assigurazzjoni ta’ indennizz għandha tkun testendi wkoll biex tkopri talbiet magħmulin fiż-żmien ta’ ħames snin li jiġu minnufih wara l-waqfien tal-polza bħala riżultat ta’ l-irtir jew iċ-ċessjoni jew is-sospensjoni jew ir-revoka tal-warrant jew tal-liċenza speċjali minn xi sieħeb jew prattikant, u sakemm l-att, l-iżball jew l-omissjoni negliġenti li jkunu taw lok għat-talba kienu ġraw matul il-perijodu ta’ assigurazzjoni tal-polza. 3. Trasferiment ta’ polza ta’ assigurazzjoni. Fil-każ ta’ polza ta’ assigurazzjoni li tiġi trasferita minn assiguratur għall-ieħor, il-polza l-ġdida għandha testendi biex tindennizza lill-assigurat kontra kull telf jew talba magħmula kontra l-assigurat għal kopertura retroattiva għal żmien ta’ ħames snin dwar xiatt, żball jew omissjoni li jkunu ġraw, jew ġew allegati li ġraw, qabel il-bidu fis-seħħ tal-polza l-ġdida, sakemm l-assigurat ma jkunx jaf b’dak it-telf jew b’dik it-talba fil-waqt li jkun qed jimla l-polza l-ġdida, u dak it-telf jew dik it-talba ma jkunux ġew avżati taħt xi polza oħra li kienet tapplika qabel il-bidu fis-seħħ tal-polza l-ġdida. 4. (1) Il-ħtieġa ta’ assigurazzjoni ta’ indennizz taħt dan ir-regolament m’għandhiex tkun tapplika għal xi persuna li tkun id-detentur ta’ warrant jew persuna li tkun ingħatat liċenza speċjali taħt dan l-Att, jew persuna li teżerċita l-professjoni ta’ inġinier fuq bażi temporanja u okkażjonali, għal xi perijodu speċifiku ta’ żmien li fih ikun irtira jew ma eżerċitax il-professjoni ta’ inġinier, u li jkun qabel il-bidu ta’ dak il-perijodu għarraf lill-Bord bil-miktub li matul dak il-perijodu ta’ żmien huwa ma kienx ser jeżerċita l-professjoni ta’ inġinier: Iżda d-disposizzjonijiet ta’ dan is-subregolament m’għandhomx jinftehmu bħala li jeżentaw lil xi persuna mill-obbligazzjoni li jkunu koperti b’assigurazzjoni ta’ indennizz (magħrufa wkoll bħala R un-Off Liability) għal perijodu ulterjuri ta’ ħames snin li jiġi minnufih wara xi sena li matulha huwa jkunhekk eżerċita dik il-professjoni. (2) Għall-għanijiet ta’ dan ir-regolament kull min ikollu l-warrant ta’ inġinier jew persuna li tkun ingħatat liċenza speċjali taħt dan l-Att, jew persuna li teżerċita l-professjoni ta’ inġinier fuq bażi temporanja u okkażjonali, li ma tul xi perijodu speċifiku ta’ żmien b’xi mod li jkun ma jeżerċitax dik il-professjoni, ikun eżenti mill-obbligazzjoni li jkun kopert minn assigurazzjoni ta’ indennizz. 5. Kondizzjonijiet ulterjuri tal-polza. Emendat: A.L.424 tal-2007; A.L.115 tal-2010. (1) Il-limitu ta’ indennizz għandu jkun ta’ mhux inqas minn mittelfeuro (€ 100,000) u dak il-limitu ta’ indennizz għandu wkoll ikun japplika għal xi talba waħda u b’mod aggregat għal kull sena li matulha tkun qeghda sseħħ il-polza, u għandu jerġa’ jibda jseħħ f’każ ta’ telf: Iżda detentur tal-warrant jew persuna li tkun ingħatat liċenza speċjali taħt dan l-Att, jew persuna li teżerċita l-professjoni ta’ inġinier fuq bażi temporanja u okkażjonali, jew soċjetà ta’ inġinieri, jistgħu, f’kull żmien, iżidu l-indennizz assigurattiv relattiv, u għandhom f’kull każ iżidu dak il-limitu sabiex ikollhom indennizz suffiċjenti fil-każ ta’ xogħlijiet ta’ riskju kbir jew ta’ valur għoli. (2) Għall-għanijiet ta’ dan l-artikolu kull nefqa u spiża li ssir sew legali sew għas-saldu għandha titħallas mill-assiguratur b’żieda mal-limitu ta’ responsabbiltà. (3) L-assigurat huwa permess li jkollu excess għal kull talba individwali ta’ mhux iżjed minn 1.5 % mil-limitu ta’ indenniz fil-każ ta’ polza ta’ indennizz professjonali. (4) Fil-każ li assiguratur ikollu jedd f’xi żmien li jevita din il-polza minħabba f’li ma jiġix żvela tkollox jew li tiġi żvelata b’mod ħażin x i ħaġa mill-assigurat fil-proposta bil-miktub li jagħmel lill-assiguratur, l-assiguratur minflok li jevita l-polza għandu jagħti avviż bil-miktub lill-assigurat li jkun iqisli l-polza tkun għalkollox fis-seħħ ħlief li għandu jiġi eskluż minnha l-indennizz mogħti dwar xi talba li tkun tnisslet jew li tista’ titnissel u li jkollha x’taqsam maċ-ċirkostanzi li kellhom jiġu żvelati fil-proposta bil-miktub ta’ l-assigurat iżdali fil-fatt ma kienux ġew żvelati lill-assiguratur. (5) Kull detentur ta’ warrant jew persuna li tkun ingħatat liċenza speċjali taħt dan l-Att, jew persuna li teżerċita l-professjoni ta’ inġinier fuq bażi temporanja u okkażjonali, jew soċjetà ta’ inġinieri li hi obbligata li jkollha assigurazzjoni ta’ indennizz għandhom ta’ kull sena, fi żmien ġimgħa minn meta tinħarġilhom jew tiġġeddilhom dik l-assigurazzjoni ta’ indennizz, jgħarrfu lill-Bord bil-miktub dwar l-isem tal-kumpannija ta’ l-assigurazzjoni u n-numru relattiv tal-polza ta’ assigurazzjoni.